CELEX: 32016D0600
Language: bg
Date: 2016-04-15 00:00:00
Title: Решение за изпълнение (ЕС) 2016/600 на Комисията от 15 април 2016 година за изменение на Решение 2007/453/ЕО по отношение на статуса на Румъния за СЕГ (нотифицирано под номер С(2016) 2186) (Текст от значение за ЕИП)

19.4.2016   
            
            
               BG
            
            
               Официален вестник на Европейския съюз
            
            
               L 103/41
            
         РЕШЕНИЕ ЗА ИЗПЪЛНЕНИЕ (ЕС) 2016/600 НА КОМИСИЯТА
   от 15 април 2016 година
   за изменение на Решение 2007/453/ЕО по отношение на статуса на Румъния за СЕГ
   
      
         (нотифицирано под номер С(2016) 2186)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмисивни спонгиформни енцефалопатии (1), и по-специално член 5, параграф 2, трета алинея от него,
   като има предвид, че:
   
               (1)
            
            
               С Регламент (ЕО) № 999/2001 се предвижда, че държавите членки, третите държави или региони от тях („държави или региони“) — според техния статус по отношение на спонгиформната енцефалопатия по говедата (СЕГ) — се класифицират в една от следните три категории: с нищожен риск от СЕГ, с контролиран риск от СЕГ и с неопределен риск от СЕГ.
            
         
               (2)
            
            
               В приложението към Решение 2007/453/ЕО на Комисията (2) се съдържа списък на държавите или регионите, разделени според техния статус по отношение на СЕГ.
            
         
               (3)
            
            
               Световната организация за здравеопазване на животните (OIE) има водеща роля при категоризацията на държавите или регионите според риска от СЕГ.
            
         
               (4)
            
            
               През май 2014 г. в своята Резолюция № 18 „Признаване на статуса на спонгиформна енцефалопатия по говедата на държавите членки“ (3) Общото събрание на OIE реши да предостави на Румъния статус „с нищожен риск от СЕГ“. На 27 юни 2014 г. Научният комитет на OIE за болести по животните отмени този статус за нищожен риск от СЕГ поради уведомление от Румъния от 20 юни 2014 г. относно нетипичен случай на СЕГ.
            
         
               (5)
            
            
               През месец май 2015 г. Общото събрание на OIE измени главата относно СЕГ в Здравния кодекс за сухоземните животни на OIE („Кодекса“), като в член 11.4.1 от Кодекса добави следното изречение: „За целите на официалното признаване на статуса по отношение на СЕГ, понятието СЕГ изключва „атипичната СЕГ“ като състояние, за което се счита, че възниква спонтанно и в много ниска степен сред популациите от едър рогат добитък“ (4).
            
         
               (6)
            
            
               Тъй като статусът за Румъния „с нищожен риск от СЕГ“ беше отменен поради установяване на атипичен случай на СЕГ и тъй като в новия вариант на Кодекса се изключва нетипичната СЕГ за целите на официалното признаване на статуса по отношение на СЕГ, Научният комитет на OIE за болести по животните реши да възстанови на Румъния статуса „с нищожен риск от СЕГ“, считано от 8 декември 2015 г.
            
         
               (7)
            
            
               За да бъде отразено това решение, списъкът на държавите в приложението към Решение 2007/453/ЕО следва да бъде изменен.
            
         
               (8)
            
            
               Поради това Решение 2007/453/ЕО следва да бъде съответно изменено.
            
         
               (9)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2007/453/ЕО се изменя, както следва:
   
               1)
            
            
               в част „A. Държави или региони с нищожен риск от СЕГ“ след „— Португалия“ и преди „— Словения“ се вмъква вписването „— Румъния“;
            
         
               2)
            
            
               в част „B. Държави или региони с контролиран риск от СЕГ“ се заличава вписването „— Румъния“.
            
         Член 2
   Адресати на настоящото решение са държавите членки.
   
      Съставено в Брюксел на 15 април 2016 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 147, 31.5.2001 г., стр. 1.
   
      (2)  Решение 2007/453/ЕО на Комисията от 29 юни 2007 г. относно установяване статуса по отношение на СЕГ на държави членки, на трети държави или на региони от тях в съответствие с риска от поява на СЕГ (ОВ L 172, 30.6.2007 г., стр. 84).
   
      (3)  http://www.oie.int/fileadmin/Home/eng/Animal_Health_in_the_World/docs/pdf/2014_A_RESO-18_BSE.pdf
   
      (4)  http://www.oie.int/index.php?id=169&L=0&htmfile=chapitre_bse.htm